open-index/open-wikipedia-markdown huggingface dataset:
Apostrofi

**Apostrofi** (kreikka: *apostrophe* = 'poiskääntyminen') tarkoittaa kirjallisuudentutkimuksessa kääntymistä poissaolevan puoleen. Se on puheen figuuri, jossa jokin paikka, abstrakti ominaisuus, idea, kuollut tai poissaoleva henkilö esitetään läsnäolevana ja kommunikaation kohteena.

Esimerkkejä apostrofeista ovat muun muassa Tuomas Anhavalta "Jää hyvästi, kotimaa/ ja nuoruus, hyvästi jää" ja Percy Bysshe Shelleyltä "O wild West Wind, thou breath of Autumn's being". Jos apostrofi kohdistuu elottomaan tai ei-inhimilliseen, samalla toteutuu personifikaatio. Apostrofista on myös vetoaminen runottariin tai kuolleisiin suurmiehiin. Englantilaisen romantikon William Wordsworthin (1770–1850) runo "London 1802" alkaa vuonna 1674 kuolleelle John Miltonille omistetulla apostrofilla: "Milton! thou shouldst be living at this hour." Jonathan Culler on tutkimuksessaan *The Pursuit of Signs* (1981) sanonut, että apostrofisuus kuuluu lyriikan keskeisiin ominaisuuksiin. Barbara Johnsonin mukaan runous on yhtä suurta huutoa: "Äiti!"

## Lähteet
Pyhän Marian kirkko (Pietari)

**Pyhän Marian kirkko** on vuonna 1805 valmistunut luterilainen Inkerin kirkon piispankirkko Pietarissa lähellä Nevski prospektia ja Palatsiaukiota. Kirkko vihittiin uudelleen käyttöön helluntaina 19. toukokuuta 2002. Se peruskorjattiin Kirkon Ulkomaanavun rahoittamana vuosina 1999–2002. 

## Historia
Nykyseurakunnan edeltäjä perustettiin 1640 Nevanlinnassa, ja se kuului ruotsalaisen seurakunnan yhteyteen. Pohjan sodan jälkeen Inkerin alue siirtyi Venäjän alaisuuteen, ja osa seurakuntalaisista muutti asumaan Pietariin. Seurakunta alkoi kokoontua 1703 pastori Jaakko Meidelinin kodissa.

1734 keisarinna Anna lahjoitti seurakunnalle nykyisen Nevski Prospektin läheisyydestä tontin, jolle rakennettiin puinen Pyhän Annan kirkko. 1745 suomalainen seurakunta erotettiin ruotsalaisesta omaksi yhteisökseen. 1767 suomalaiset saivat ensimmäisen oman kirkkonsa. Puukirkko vaihtui sittemmin kiviseksi. Kirkon yhteydessä oli kaksi orpokotia, vaivaistalo, köyhien avustusrahasto ja koulu. Seurakunnan omistuksiin kuului myös kappeli Mitrofanin hautausmaalla ja rukoushuone Lahden kylässä.

1938 kirkko suljettiin ja muutettiin yhteisasuntolaksi. 1970–1990 tiloissa toimi Dom Prirody -niminen () pysyvä botaninen näyttely. 1990 rakennus luovutettiin Inkerin kirkolle ja vihittiin toukokuussa 2002. Vihkimystilaisuuden vieraina olivat  tasavallan presidentti Tarja Halonen, Pietarin silloinen kuvernööri, äidin puolelta inkerinsuomalainen Vladimir Jakovlev ja arkkipiispa Jukka Paarma.

Nykyinen kivirakennus on vuodelta 1803, ja se vihittiin käyttöön 12. joulukuuta 1805. Alkuperäistä Paulsenin suunnittelemaa rakennusta muutettiin 1871 (arkkitehti Anderson) ja vielä 1890-luvulla (Benois).

## Aiheesta muualla

* Pyhän Marian kirkon korjaus valmistunut 
* Pietarin Pyhän Marian kirkon peruskorjaustyöt käynnistyvät
Menneisyyden ote

**Menneisyyden ote** () on vuonna 2003 ensi-iltansa saanut Clint Eastwoodin ohjaama draamaelokuva, jonka pääosissa ovat Sean Penn, Tim Robbins ja Kevin Bacon. Se perustuu Dennis Lehanen samannimiseen romaaniin, jonka on sovittanut käsikirjoitukseksi Brian Helgeland.

Elokuva oli ehdokkaana kuudessa Oscar-palkintokategoriassa vuonna 2004: paras elokuva, paras ohjaus, miespääosa (Penn), miessivuosa (Robbins), naissivuosa (Marcia Gay Harden) sekä sovitettu käsikirjoitus, joista Penn ja Robbins voittivat omat kategoriansa. Lisäksi he voittivat muun muassa Golden Globen roolisuorituksistaan.

Elokuva alkaa kertomuksella kolmesta nuorukaisesta Bostonissa: Jimmy (Penn), Dave (Robbins) ja Sean (Bacon). He olivat kymmenvuotiaita, kun Dave kidnapataan kesken pihaleikkien. Dave vangitaan neljäksi päiväksi. Vuosikymmeniä myöhemmin kolmikko on kasvanut ja kaikki asuvat edelleen Bostonissa. Jimmyn 19-vuotias tytär murhataan ja Dave joutuu epäilyksen alaiseksi. Rikosta tutkii Sean, josta on tullut poliisi.

## Näyttelijät

## Arvioita
*Turun Sanomien* Tapani Maskulan mielestä *Menneisyyden ote* on hidas ja synkkä tragedia entisistä ystävyksistä, jotka käsittämättömän veriteon seurauksena joutuvat vuorollaan tilittämään henkilökohtaisia epäonnistumisiaan. Yhden sankarin tai yhden roiston sijasta tarinan kärki kohdistuu ikävistä sattumista aiheutuvaan kollektiivisen vastuun kantamiseen, jossa uhriksi voisi päätyä kuka tahansa.

## Lähteet

## Aiheesta muualla
* 
* 
* 
* 
*
Pekka Aarnio

**Pekka Kalervo Aarnio** (5. tammikuuta 1947 Helsinki – 13. toukokuuta 2019 Helsinki)  oli suomalainen musiikkituottaja ja laulaja, joka tunnettiin Agit Prop -lauluyhtyeen jäsenenä.

## Ura
Aarnion ja Martti Launiksen ensimmäinen lauluyhtye syntyi 1960-luvun alkupuolen folk-innostuksen keskellä, ja oli nimeltään Guldgurkorna. Yhtye esiintyi lukuisissa folk-konserteissa Helsingin kouluissa, muun muassa Ressussa, Munkkiniemen yhteiskoulussa ja Munkkivuoren yhteiskoulussa. Vuonna 1970 Aarnio perusti yhdessä Launiksen ja Sinikka Sokan kanssa Agit Prop -lauluyhtyeen, joka perustettiin alun perin kertaluontoiseksi kokoonpanoksi Uudenmaan Sosialistisen Nuorisoliiton edustajaksi Berliinin II poliittisen laulun festivaaleille. Samana vuonna hän esiintyy soolo- ja duettolaulajana levyllä *[[V. I. Lenin 1870–1970]]*. Aarnion ääniala oli basso. 

Vuonna 1976 Aarnio siirtyi päätoimiseksi levytuottajaksi Love Recordsille. Love Recordsin konkurssin jälkeen 1979 hän perusti Atte Blomin kanssa Johanna-levy-yhtiön. Hän on tuottanut muun muassa Tuomari Nurmion, Pelle Miljoonan, Leevi and the Leavingsin ja Ultra Bran levyjä.

Vuonna 2008 Aarnio sai Musiikki & Media -tapahtumassa Industry Awards -erikoispalkinnon työstään suomalaisen musiikkibisneksen hyväksi. Vuonna 2019 hänelle myönnettiin Emma-gaalassa Kultainen Emma.

Aarnio menehtyi 72-vuotiaana pitkäaikaisen sairauden uuvuttamana Helsingissä. Hänet on haudattu Honkanummen hautausmaalle Vantaalle.

## Lähteet

## Aiheesta muualla
* Pekka Aarnion muistokirjoitus Helsingin Sanomissa
Gösta Thilén

**Gösta Thilén** (21. marraskuuta 1893 Vaasa – 1. kesäkuuta 1934 Helsinki) oli suomalainen sarjakuvapiirtäjä, kuvittaja, taidemaalari ja toimittaja.

Thilén oli tunnetun vaasalaisen sokerileipurin poika ja hän tuli ylioppilaaksi 1914. Hänestä piti tulla arkkitehti, mutta hän sai sisällissodassa luodin keuhkoihinsa, ja luvut jäivät kesken. Muutettuaan 1920-luvun alussa Viipuriin hän toimi konttoristina, jonkin aikaa myös lehtimiehenä ''Wiborgs Nyheter'' -lehdessä 1923, mutta piirteli jo innokkaasti useisiin pilalehtiin, muun muassa ''Garmiin''.

Thilén siirtyi 1929 Viipurista Helsinkiin ja työskenteli pääasiassa mainosalalla. Siellä hänestä tuli sarjakuvantekijä ja saippuamainoksiakin laatinut mainospiirtäjä.

Thilén piirsi ''Suomen Kuvalehteen'' Veli Giovannin ideoimaa sarjakuvaa ''Herra Kerhonen''.

## Lähteet
* 

## Viitteet
Yrjöjen aikakausi

**Yrjöjen aikakausi** (; joskus suomennettu myös *georgiaaninen aikakausi*) on Ison-Britannian kulttuurihistorian ajanjakso, joka kattaa Hannover-sukuisten kuninkaiden hallituskaudet Yrjö I:stä Yrjö IV:een eli vuodet 1714–1830. Se oli siis ennen viktoriaanista aikaa; väliin jääviä vuosia kutsutaan usein sijaishallitsijoiden ajaksi (*Regency era*).

Yrjöjen aikakauden elämänmenoa on kuvattu muun muassa Jane Austenin romaanissa *[[Ylpeys ja ennakkoluulo]]*. Parhaiten Yrjöjen aika tunnetaan arkkitehtuuristaan; englantilainen kaupunkikuva on tyypillisimmillään tämän ajan rakennuksissa. Arkkitehtuurissa sovellettiin antiikin Kreikan muotokieltä siltoihin, terasseihin ja puolikaaren muotoisiin taloriveihin. Sisätiloissa tapetit tulivat muotiin paneloinnin sijaan.

Sisustuksessa suosittiin kauden alkupuolella viininpunaista, salvianvihreää ja siniharmaata, myöhemmin värit kevenivät ja muotiin tulivat pehmeä harmaa ja utuinen ruusunpunainen. Aikakauden tunnetuimpia suunnittelijoita olivat arkkitehti Robert Adam ja huonekalusuunnittelijat George Hepplewhite ja Thomas Chippendale.

## Yrjöt
* Yrjö I 
* Yrjö II 
* Yrjö III 
* Yrjö IV

## Lähteet

## Aiheesta muualla
Collie

**Collie** on keskikokoinen brittiläinen lammaskoiratyyppi, johon kuuluvat maatiaispaimenten lisäksi seuraavat koirarodut:

*pitkäkarvainen collie eli *pitkäkarvainen* *skotlanninpaimenkoira*
*lyhytkarvainen collie
*bordercollie
*partacollie
*walesinpaimenkoira eli *walesincollie*
*Koolie

## Paikannimenä
*Collie, Australian Länsi-Australia 
*Collie, Australian Uusi Etelä-Wales
*Colliejoki, Australia
Pyhän Marian kirkko

**Pyhän Marian kirkko**, **Marian kirkko**, **Mariankirkko** tai **Maarian kirkko** voi tarkoittaa ainakin seuraavia, useimmissa tapauksissa Neitsyt Marian mukaan nimettyjä kirkkoja:

## Suomessa

* Pyhän Marian kirkko, katolinen kirkko Helsingissä
* Pyhän Marian kirkko Kokemäellä, 1800-luvulla purettu kirkko, siitä jäljellä *Pyhän Marian sakasti*
* Pohjan Pyhän Marian kirkko Pohjassa
* Pyhän Marian kirkko Saltvikissa
* Pyhän Marian kirkko Sastamalassa
* Pyhän Marian kirkko, rauniokirkko Vaasassa
* Marian kirkko Haminassa
* Maarian kirkko Turussa entisessä Maarian kunnassa
* Lappeen Marian kirkko Lappeenrannassa
* Hollolan keskiaikainen kivikirkko Hollolassa, katolisella ajalla "Pyhän Marian kirkko"

## Yhdistyneessä kuningaskunnassa

* Pyhän Marian kirkko Abbas and Templecombessa, Englannissa
* Pyhän Marian kirkko Abbeytownissa, Englannissa
* Pyhän Marian kirkko Badleyssa, Englannissa
* Pyhän Marian kirkko Barnetbyssa, Englannissa
* Pyhän Marian kirkko Batterseassa Lontoossa
* Pyhän Marian kirkko Capel-le-Fernessä, Englannissa
* Pyhän Marian kirkko Gosforthissa, Englannissa
* Pyhän Marian kirkko Hadlowissa, Englannissa
* Pyhän Marian kirkko Hopesayssa, Englannissa
* Pyhän Marian kirkko, kyläkirkko Kirkby Lonsdalessa, Englannissa
* Pyhän Marian kirkko Liverpoolissa, Englannissa
* Pyhän Marian kirkko Longfleetissä, Poolessa Englannissa
* Pyhän Marian kirkko Luddenhamissa, Englannissa
* Pyhän Marian kirkko Lutonissa, Englannissa
* Pyhän Marian kirkko Whitbyssa, Englannissa
* Pyhän Marian kirkko, keskiaikainen kirkko Auchindoirissa, Skotlannissa
* Pyhän Marian kirkko Angleseyssä, Walesissa
* Pyhän Marian kirkko, katolinen kirkko Monmouthissa, Walesissa
* Pyhän Marian kirkko Llandaif-yng-Nghornwyssä, Walesissa
* Pyhän Marian kirkko Monmouthissa, Walesissa
* Pyhän Marian kirkko Pentraethissa, Walesissa
* Pyhän Marian kirkko, rauniokirkko Rhodegeodiossa, Walesissa
* Pyhän Marian kirkko Bromfieldissa, Englannissa
* Mariankirkko Lontoon lähellä Harmondsworthissa

## Muissa maissa

* Pyhän Marian kirkko, Inkerin kirkon pääkirkko Pietarissa Venäjällä
* Pyhän Marian katedraali Texasin Austinissa Yhdysvalloissa
* Marian kirkko, myöhäisantiikin aikainen kirkko Efesoksen kaupungissa Vähässä-Aasiassa
* Mariankirkko Berliinissä Saksassa
* Mariankirkko Krakovassa, Puolassa
* Mariankirkko, konserttikirkko Neubrandenburgissa Saksassa
* Mariankirkko eli Vårfrukyrkan Enköpingissä, Ruotsissa
* Mariankirkko Bergenissä, Norjassa
* Mariankirkko Granissa, Norjassa
* Neitsyt Marian Ilmestyskirkko Moskovan Kremlissä Venäjällä

## Katso myös
* Notre Dame
* Vårfrukyrkan
Die Hard – Koston enkeli

**Die Hard – Koston enkeli** () on vuonna 1995 ensi-iltansa saanut yhdysvaltalainen toimintaelokuva, joka on kolmas osa *[[Die Hard]]* -elokuvasarjassa. Elokuvan pääosaa, poliisietsivä John McClanea esittää Bruce Willis. Kahteen aiempaan sarjan elokuvaan verrattuna toimintaa ja väkivaltaa on korvattu dialogilla ja uusilla henkilöhahmoilla. Elokuvan antagonistia Simon Gruberia esittää Jeremy Irons ja Willisin vastentahtoista kumppania Zeus Carveria Samuel L. Jackson.

Sean Connery oli ohjaaja John McTiernanin ensimmäinen valinta terroristi Simon Gruberin rooliin, mutta Connery kieltäytyi roolista. Gruberin rooliin valittiin myöhemmin Jeremy Irons. Tony Halme esiintyi elokuvassa pienessä sivuroolissa Roman-nimisenä gangsterina. Samoin poliitikko Dick Cheney esiintyy pienessä roolissa.

Elokuva kuvattiin New Yorkissa vuonna 1994.  dollarilla tuotettu elokuva oli lippukassamenestys, sillä se tuotti yli  dollaria.

## Juoni

Elokuva alkaa New Yorkissa pommin räjähdyksellä. Outo pommimies soittaa New Yorkin poliisilaitokselle ja vaatii John McClanea takaisin töihin. Soittaja sanoo nimekseen Simon. Krapulainen John McClane joutuu töihin.

McClanen on juostava ympäri kaupunkia etsimässä piilotettuja pommeja, joihin on liitetty kieroja arvoituksia. Leikkiin joutuu myös vahingossa harlemilainen kauppias Zeus, joka pelastaa McClanen elokuvan alkupuolella. Pian selviää, että Simon on McClanen vuosia sitten tappaman terroristi Hans Gruberin veli elokuvassa *[[Die Hard – vain kuolleen ruumiini yli]]*. Nyt Simon haluaa kostaa veljensä kuoleman ja ryöstää kultaa.

## Näyttelijät

## Lähteet

## Aiheesta muualla

*
Säteilytysvoimakkuus

**Säteilytysvoimakkuus** (saapuva säteily) on tietyssä ajassa jollekin pinta-alalle saapuvan sähkömagneettisen energian kokonaismäärä. Säteilytysvoimakkuuden SI-järjestelmän mukainen yksikkö on wattia per neliömetri(W/m&sup2;). 

## Katso myös
* Valaistusvoimakkuus
* Valon intensiteetti
Dežnjovinniemi

**Dežnjovinniemi** eli **Itäniemi** () on Tšuktšien niemimaan itäisin niemi Beringinsalmen rannalla. Dežnjovinniemi on koko Aasian itäisin kohta. Niemellä korkeimmillaan 741 metriä merenpinnan yläpuolelle nousevat vuoret laskevat jyrkästi mereen.

Lähin kylä on niemenkärjestä noin 11 kilometriä luoteeseen sijaitseva Uelen (Уэлéн), joka on koko Venäjän itäisin kylä ja jossa vuoden 2010 väestönlaskennan mukaan oli 720 asukasta. Hallinnollisesti niemi on osa Tšuktšien autonomisen piirikunnan eli Tšukotkan 4&nbsp;838 asukkaan (vuonna 2010) Tšukotkan piiriä. Sieltä on 82 kilometrin matka vastapäiselle Alaskan Prince of Walesin niemelle.

Vuonna 1879 Koillisväylän läpi purjehtinut Nordenskiöld nimesi niemen ensimmäisen Beringinsalmen läpi pohjoisesta etelään vuonna 1648 purjehtineen kasakka Semjon Dežnjovin mukaan. Koska kirjoitetussa venäjässä e-kirjaimella esitetään usein sekä jo- () että e-kirjain, niemi on toisinaan kirjoitettu hieman virheellisesti muodossa Deznevinniemi.

## Lähteet
Luettelo panssariajoneuvoista

Tämä on luettelo **toisen maailmansodan jälkeisistä [[panssariajoneuvo]]ista**. Katso myös Luettelo vanhoista panssariajoneuvoista  (ensimmäinen ja toinen maailmansota).

**A**
* AGF (panssariauto)
* ATF Dingo

**B**
* BRDM-1 (tiedusteluajoneuvo, Neuvostoliitto)
* BRDM-2 (tiedusteluajoneuvo, Neuvostoliitto)
* Boxer (mm. miehistönkulljetusajoneuvo Saksa, Britannia)
* BTR-152 (miehistönkuljetusajoneuvo, Neuvostoliitto)
* BTR-60 (miehistönkuljetusajoneuvo, Neuvostoliitto)
* BTR-70 (miehistönkuljetusajoneuvo, Neuvostoliitto)
* BTR-80 (miehistönkuljetusajoneuvo, Neuvostoliitto)
* BTR-90 (miehistönkuljetusajoneuvo, rynnäkköpanssariajoneuvo)
* Buffalo (panssariajoneuvo)

**C**

**D**

**E**

**F**

**G**

**H**

**I**

**J**

**K**
* KTO Rosomak (miehistönkuljetusajoneuvo, Puola / Suomi)

**L**
* LAV III (kuljetuspanssariajoneuvo, Yhdysvallat)
* LAV 25 (kuljetuspanssariajoneuvo, Yhdysvallat)

**M**

**N**

**O**
* OT-64 SKOT (miehistönkuljetusajoneuvo, Tšekkoslovakia / Puola)

**P**
* Panssari-Sisu
* Patria 6×6 (miehistönkuljetusajoneuvo, Suomi)
* Patria AMV XA-360 (miehistönkuljetusajoneuvo, Suomi)
**Q**

**R**

**S**
* Sisu XA-180 (miehistönkuljetusajoneuvo, Suomi)
* Stryker (kuljetuspanssariajoneuvo, Yhdysvallat)
**T**
* TPz Fuchs (kuljetuspanssariajoneuvo, Saksa)

**U**

**V**
*VAB (miehistönkuljetusajoneuvo, Ranska)
Hereford

**Hereford** [] ( []) on noin  asukkaan katedraalikaupunki *(city)* ja kunta *(civil parish)* Herefordshiren kreivikunnassa läntisessä Keski-Englannissa, Wyejoen rannalla. Kaupunki elää pääasiallisesti maataloudesta – herefordkarjan kasvatuksesta, siiderin, hillon ja säilykehedelmien valmistuksesta sekä oluenpanosta. Siellä on myös teollisuutta, joka tuottaa huonekaluja, lasi- ja nahkatuotteita, nikkeliseoksia ja tiiliä.

Läntiset saksit perustivat Herefordin 600-luvun alussa ylitettyään Severnjoen ja tunkeuduttuaan Walesin levottomille rajaseuduille. Vuoteen 1086 mennessä kaupungista oli tullut kruununmaata mutta se maksoi veroja myös kirkolle. Kaupungissa toimi myös rahapaja, ja 1200-luvun alussa se sai oman kauppiaskillan. Kaupungin vauraus perustui villakauppaan 1500-luvulle asti.

Hereford oli sotilaallisesti merkittävä, kunnes Englanti kukisti Walesin 1200-luvulla. Englannin sisällissodassa (1642–1651) kaupungista tuli taas strategisesti tärkeä ja se valloitettiin useaan otteeseen.

Herefordin hiippakunta erotettiin Lichfieldin hiippakunnasta vuonna 676. Herefordin tuomiokirkko rakennettiin Pyhän Ethelbertin haudalle 1012–52. Walesilaiset polttivat alkuperäisen kirkon mutta tilalle rakennettiin uusi vuosina 1079–1148. Rakennuksen tunnetuimpia osia ovat 50 metriä korkea, dekoratiivityylinen keskustorni ja perpendikulaarityylinen pohjoiseteinen.

## Lähteet
Yleisurheilun sisäratojen maailmanmestaruuskilpailut 1987

**Vuoden [[1987]] [[Yleisurheilun sisäratojen maailmanmestaruuskilpailut|yleisurheilun sisäratojen MM-kilpailut]]** järjestettiin maaliskuussa Indianapolisissa, Yhdysvalloissa. Ne olivat virallisesti ensimmäiset sisäratojen MM-kilpailut, vaikka kaksi vuotta aiemmin Pariisissa käydyissä kilpailuissa olikin jaettu MM-mitalit.

## Mitalistit
### Miehet

* 1: Kanadan Ben Johnson voitti alun perin 60 metrin kilpailun ajalla 6,41, mutta hylättiin myöhemmin dopingkäryn takia.

### Naiset

* 1: Kanadan Angella Issajenko voitti alun perin hopeaa 60 metrin kilpailussa ajalla 7,08, mutta hylättiin myöhemmin dopingkäryn takia.

## Mitalitaulukko

## Lähteet
Peridootti

**Peridootti** on silikaattimineraali oliviinin puhdas jalokivimuunnos. Oliviini esiintyy rakeisina, massamaisina muodostumina, mutta peridootti muodostaa suuria kauniinvärisiä ja läpinäkyviä kiteitä, jotka on helppo hioa jalokiviksi.

Peridootista käytettävä synonyymi *krysoliitti* on johdettu kreikan kielen sanasta "kultakivi", mutta kultakivi on aiemmin tarkoittanut monia väriltään samankaltaisia kiviä.

Peridootti on tuliperäinen mineraali, joten sitä ei esiinny juurikaan Euroopassa, paitsi jonkin verran Välimeren saaristossa. Peridootti tuli kuitenkin keskieurooppalaisille tutuksi ristiretkeläisten tuodessa sitä mukanaan pyhiinvaelluksillaan.

## Ominaisuudet
Kivi muistuttaa hyvin paljon lasia: se on hauras ja sillä on simpukkamainen ja hauras murros, ja se on öljykiiltoinen. Haurautensa vuoksi sitä on käsiteltävä varoen, ja hiotut kivet upotetaan yleensä tukevaan metalliseen korupohjaan murtumisen estämiseksi.

Tummia peridoottikiteitä voidaan myös vaalentaa paremmin jalokiviksi sopiviksi kuumentamalla niitä korkeassa lämpötilassa. Peridootin väri vaihtelee keltavihreästä kirkkaanvihreään, ja sen Mohsin kovuus on 6,5.

Peridoottia käytetään hyvin paljon koru- ja jalokivenä, ja siitä käytetään myös joskus nimeä krysoliitti.

## Optiset ominaisuudet
### Kissansilmäilmiö
Peridootista esiintyvät myös harvinaiset optiset ominaisuudet: ns. kissansilmä- ja tähti-ilmiö, jotka johtuu kiteen yhdensuuntaisista kuiduista, sulkeumista tai neulasista. Ilmiö tulee esille parhaiten hiottaessa kivet pyöröhionnalla, ja kuitujen ja neulasten ollessa samansuuntaisia pyöröhiontaisen kiven pohjaa kohden. Valmiiksi hiottua kiveä käännellessä pyöröhiottuun kiveen ilmestyy kapea vaalea raita, ns. "kissansilmä", joka kääntyy kiveä liikuteltaessa.

### Tähti-ilmiö
Jos peridoottikiteen yllä mainitussa kissansilmäilmiön muodostavassa kiteessä kuidut ja neulaset ovat yhdensuuntaisia, joidenkin kiteiden poikkileikatuilla pinnoilla voi esiintyä jopa kuusi- tai kaksitoistasakaraisia kissansilmäilmiöitä.

## Esiintyminen
Peridoottia löytyy Kiinasta, Brasiliasta, Norjasta, Egyptistä, Saksasta, Myanmarista, Yhdysvalloista, Pakistanista ja Italiasta. Punaisessa meressä olevalta St. Johnin tulivuorisaarelta on saatu peridoottia yli 3&nbsp;500 vuotta.

## Lähteet

* Schumann, Walter, 1989: *Jalokivet ja korukivet*. Helsinki: Otava )
* Hamilton, Woolley, Bishop; 1996: Minerals, Rocks and Fossils. Hamlyn, London 
* Brocardo, G., 1994: Minerals & Gemstones. 

### Viitteet

## Aiheesta muualla
Lancaster (Englanti)

**Lancaster** on noin  asukkaan katedraalikaupunki *(city)* ja  asukkaan hallintopiiri Lancashiren kreivikunnassa Luoteis-Englannissa. Se sijaitsee Lunejoen estuaarin alkupäässä, noin 11 kilometrin päässä Irlanninmerestä, ja muodostaa naapurikaupunkinsa Morecamben kanssa yhtenäisen kaupunkialueen, jossa elää noin  ihmistä. Hallintopiiriin kuuluu laajalti maaseutua ja 39 kuntaa; Lancasterin kaupungilla ei ole kuitenkaan omaa kunnanvaltuustoa *(unparished area)*, vaan sen hallinnosta vastaa piirivaltuusto.

Lancasterissa on ollut tuomioistuin jo keskiajalla, ja siellä hirtettiin historiallisina aikoina enemmän ihmisiä kuin missään muussa Englannin kaupungissa (Lontoota lukuun ottamatta). Kaupunkikuvaa leimaavat yrjönaikaiset talot. Kaupungissa on 1964 perustettu yliopisto.

Lancasterin työpaikat ovat lähinnä palvelusektorilla. Jonkin verran kemianteollisuutta on ollut, ja it-yhtiöt ovat investoineet kaupunkiin.

Toisen maailmansodan tunnettu pommikone Avro Lancaster sai nimensä kaupungin mukaan.

## Lähteet

## Aiheesta muualla
Salford

**Salford** ['sɒlfərd] on noin  asukkaan kaupunki *(city)* ja  asukkaan metropolihallintopiiri *(metropolitan borough)* Suur-Manchesterin metropolikreivikunnassa Luoteis-Englannissa. Se sijaitsee Manchesterista länteen Irwelljoen varrella. Kaupungin nimi tulee muinaisenglannin sanoista *salh* (’pajupuu’) ja *ford* (’kahlaamo’) ja tarkoittaa siis ’pajukahlaamoa’. Hallintopiiriin kuuluu Salfordin kaupungin lisäksi Ecclesin, Swintonin, Pendleburyn, Walkdenin ja Irlamin kaupungit.

Salfordin alueelle alkoi muuttaa flaamilaisia kutojia noin vuoden 1360 paikkeilla, ja kaupungista tuli tärkeä tekstiilituotannon keskus. 1700-luvulla tehdastuotanto syrjäytti kotiteollisuuden ja Salfordista kasvoi nopeasti yksi Englannin tärkeimmistä puuvillatekstiilien tuottajista. Samoihin aikoihin seudulta alettiin louhia hiiltä ja sinne syntyi raskasta koneteollisuutta. Salfordin ohella Eccles oli tärkeä puuvillatekstiilien tuottaja ja Worsleyn alueelle perustettiin hiilikaivos. Bridgewaterin herttua palkkasi insinööri James Brindleyn rakentamaan 1761 kanavan, jota pitkin hän saattoi kuljettaa hiiltä kaivoksiltaan Worsleystä Manchesteriin.

Manchesterin kanavan valmistuttua 1894 Salfordista tuli tärkeä satama, sillä sen telakka-alue oli suurin kanavan varrella. Nopea väestönkasvu 1800-luvulla johti liian tiiviiseen ja huonolaatuiseen asuntorakentamiseen, jonka aiheuttamat ongelmat jatkuivat pitkälle 1900-luvulle asti. Toisen maailmansodan jälkeen kaupungin perinteiset teollisuudenalat supistuivat ja tilalle tuli kemikaalien, muovien ja sähkölaitteiden valmistusta ja kevyttä koneteollisuutta. Salfordin väkiluku pieneni rajusti 1900-luvun loppua kohden ja alkoi nousta uudelleen vasta 2000-luvun alussa.

Nykyisin Salfordissa on Ison-Britannian kaupungeista kuudenneksi eniten tornitaloja (2016). Radcliffen suvun maakartano Ordsall Hall (1350) on kaupungin harvoja esiteollisia rakennuksia.

Salfordin yliopisto perustettiin *Royal Technical Institutena* 1896 ja se sai yliopiston aseman 1967. Yliopistossa on suuri teknillinen tiedekunta.

Ewan MacCollin kirjoittama ja muun muassa The Dublinersin ja The Poguesin tunnetuksi tekemä laulu ”Dirty Old Town” kertoo Salfordista.

## Lähteet

## Aiheesta muualla
Beringinmeri

**Beringinmeri** (, ) on Tyynenmeren pohjoisimman osan muodostava merialue. Muusta Tyynestämerestä Beringinmeren rajaavat Alaskan niemimaa ja Aleuttien saaristo. Pohjoisessa Beringinmeren erottaa Pohjoisesta jäämerestä 90 kilometriä leveä Beringinsalmi, jonka löysi vuonna 1648 tutkimusmatkailija Semjon Dežnjov. Tanskalaissyntyinen Vitus Bering tutki aluetta sata vuotta myöhemmin, ja meri nimettiin hänen mukaansa.

## Eläimistö
Beringinmeri on ravinteikas ja siellä esiintyy paljon merieläimiä ja merilintuja. Valtaosa maailman silmälasihaahkoista elää Beringinmerellä. 

## Lähteet

## Aiheesta muualla
Share International

**Share International** on Benjamin Cremen perustama uskonnollinen järjestö. Järjestö uskoo, että Maitreya, maailmanopettaja, liikkuu ihmisten keskuudessa ja levittää uskoa häneen. Järjestön mukaan eri uskontojen jumaluudet kuten Jeesus, Buddha,  Mahdi ja Krishna ovat Maitreyan henkilöitymiä. Järjestöllä keskustoimipaikat ovat Lontoossa, Amsterdamissa, Tokiossa ja Los Angelesissa. Järjestö tunnetaan myös nimellä Tara Center heidän Los Angelesin toimipaikkansa mukaan.

## Lähteet

## Aiheesta muualla
* www.share.fi
Anathema

**Anathema** on englantilainen rock-yhtye, joka sai alkunsa Liverpoolissa vuonna 1990 nimellä **Pagan Angel**. Anathema oli yksi doom metalin ja death metalin risteytyksen pioneereista Unholyn, Thergothonin, Paradise Lostin ja My Dying Briden ohella. Yhtyeen alkuaikojen jälkeen sen tyyli on kehittynyt metallimusiikin genremääritelmien yli nykyiseen tunnelmalliseen ja synkänpuhuvaan rock-ilmaisuun.

Anathema on esiintynyt Suomessa useaan otteeseen: vuonna 1999 Ilosaarirockissa, joulukuussa 2005 Jyväskylässä, Oulussa ja Helsingissä, 30. kesäkuuta 2006 Tuska Open Air Metal Festival -festivaaleilla Helsingissä sekä joulukuussa 2006 Helldone-festivaalilla Helsingissä. Vuonna 2008 yhtye soitti muun muassa Kuopio Rockissa. Lisäksi Daniel Cavanagh on soittanut useita pienempiä klubikeikkoja Suomessa.

Anathema aloitti syksyn 2010 kiertueensa Suomesta.

## Jäsenet

### Nykyiset

* Vincent Cavanagh – laulu, rytmikitara (1990–)
* Daniel Cavanagh – kitara (1990–2002, 2003–)
* Jamie Cavanagh – basso (1990–1991, 2002–)
* John Douglas – rummut (1990–1997, 1998–)
* Lee Douglas – laulu (2000–)
* Daniel Cardoso – koskettimet (2011-)

### Entiset

* Darren White – laulu (1990–1995)
* Duncan Patterson – basso, koskettimet (1991–1998)
* Shaun Steels – rummut (1997–1998)
* Martin Powell – koskettimet (1998–2000)
* Dave Pybus – basso (1998–2001)
* Les Smith – koskettimet (2000–2011)

## Diskografia

### Albumit
* 
* 
* 
* 
* 
* 
* 
* 
* 
* 
* 

### EP:t
* 
* 

### Demot
* 
* 

### Kokoelmat
* 
* 
* 
* 

### Singlet
* ”They Die” (1992)
* ”We Are the Bible” (1994)
* ”Alternative Future” (1998)
* ”Deep” (1999)
* ”Make It Right” (1999)
* ”Pressure” (2001)

### Videot
* 
* 
* 

## Aiheesta muualla

* Anatheman viralliset sivut
* Anathema-fanisivu 
* Anathema Doom Metal Band -fanisivu 
* Puolalainen Anathema-sivu
Hitti

**Hitti** (arkikielinen, englannin sanasta *hit* ’osuma’), suomeksi myös **iskelmä**, on suosiossa oleva myyntiartikkeli. Se voi olla äänilevy, musiikkikappale, elokuva tai muu kulutushyödyke, joka on suosittu laajalla alueella tai jonkin tietyn sosiaalisen ryhmän keskuudessa.

Erään määritelmän mukaan musiikkiteollisuudessa hitti tarkoittaa kappaletta, joka on päässyt 40 myydyimmän singlen listalle. Yhden hitin ihme on artisti tai yhtye, joka tunnetaan ensisijaisesti yhden musiikkikappaleen ansiosta.

Suomenkielinen termi *[[Iskelmämusiikki|iskelmä]]* tai *iskusävelmä* (johdos saksan sanasta *Schlager*) on alkujaan tarkoittanut nimenomaan suuren suosion saavuttanutta sävelmää tai tallennetta, mutta on sittemmin laajentunut tarkoittamaan myös tietynlaista musiikkityyliä (iskelmämusiikki).

## Lähteet

## Aiheesta muualla
*Ylen Elävä arkisto: Ovatko hittilistat luotettavia?
Semjon Dežnjov

**Semjon Ivanovitš Dežnjov** (, noin 1605 Veliki Ustjug – 1673 Moskova) oli venäläinen kasakka ja tutkimusmatkailija. Tutkimusretkellään vuonna 1648 hän saapui alueelle, joka nykyään tunnetaan Beringinsalmena. Hänen löytönsä osoitti, että Euraasian ja Amerikan mantereet eivät ole yhteydessä toisiinsa. Dežnjov purjehti Beringinsalmen läpi pohjoisesta etelään matkalla Kolymajoen suulta Anadyrille.

Dežnjovin mukaan on nimetty Aasian itäisin kohta Dežnevinniemi.
Worms (videopeli)

**Worms** on Team17:n kehittämä ja Ocean Softwaren julkaisema taktinen peli. Peli on julkaistu vuonna  Amigalle, Amiga CD32:lle, DOS:lle, Game Boylle ja PlayStationille sekä useille muille alustoille seuraavina vuosina. Peli on *[[Worms (pelisarja)|Worms]]*-sarjan ensimmäinen. Peli nosti Team17:n julkisuuteen.  

Peli on Wiredin mukaan yksi kymmenestä merkittävimmistä peleistä Amigalla.

## Kehitys
Alun perin pelin loi Andy Davidson Blitz BASIC -nimiseen ohjelmointikisaan, jota ylläpiti Amiga Format -tietokonelehti. Pelin silloinen nimi oli *Total Wormage* (mahdollisesti viittaus Total Carnage -ampumapeliin), muttei voittanut kilpailua. 

Davidson lähetti pelin monelle julkaisijalle ilman menestystä. Hän vei pelin European Computer Trade Show'hun, jossa oli myös väkeä Team17:stä. Team17 tarjoutui kehittämään peliä vielä hieman eteenpäin ja sen jälkeen julkaisemaan sen. Davidson suostui.

## Pelaaminen
Pelissä neljähenkiset matojoukkueet sotivat toisiaan vastaan. Pelissä voi pelata usean pelaajan moninpelinä, yksin tietokonetta vastaan tai tietokone tietokonetta vastaan. Peli on vuoropohjainen jossa yhtä matoa kerrallaan voi ohjata aikarajatun vuoron aikana. Peli erässä voi olla kerralla maksimissaan neljä nelihenkistä joukkuetta.

Pelin tarkoituksena on tappaa toisen joukkueen madot käyttäen monipuolista asearsenaalia erilaisissa, satunnaisesti generoiduissa kentissä. Madot voivat kuolla kolmella tavalla: menettämällä kaiken energiansa, hukkumalla veteen tai lentämällä ulos kentästä. 

Peli tukee proseduraalisesti generoituja kenttiä, jotka ovat täysin tuhottavia: räjähdykset voivat jättää kraatereita, jotka vaikuttavat pelaamiseen.

Vaikka Worms oli vasta pelisarjan ensimmäinen versio, niin Worms-peleille tyypilliset piirteet näkyivät jo: madoille saa keksiä yksilölliset nimet, aseet ovat mielikuvituksellisia ja pelin välitekstit nokkelia.

## Lisäosat

### Worms Reinforcements
*Worms Reinforcements* julkaistiin 10. lokakuuta 1995, ja se on jatkoa alkuperäiselle *Wormsille*. Se sisältää muuten samojen elementtien lisäksi uusia yksinpelitehtäviä. Vaikka peli ulkoisesti ei paljoa ensimmäisestä osasta eroa, niin muutoksiakin oli. Reinforcementsissa pystyi neljä joukkuetta pelaamaan yhtäaikaisesti vastakkain kun ensimmäisessä osassa vastakkain pystyi pelaamaan maksimissaan kaksi joukkuetta. Uutuutena tuli myös mahdollisuus valita käytettävä mato ja ensimmäiseen osaan nähden madot pystyivät myös liikkumaan paremmin eivätkä olleet niin liimautuneita maahan kuin alkuperäisessä Wormsissa. Muita uudistuksia ovat moninpelituki ja muutamia uusia kenttiä. Lisäksi aseiden ja työkalujen määrää on lisätty alkuperäiseen peliin verrattuna ja joidenkin nimiä on vaihdettu.

## Vastaanotto
CU Amiga-lehti antoi pelille arvosanaksi 94% arvostelussaan.

## Lähteet

## Aiheesta muualla
* 
* 
* 
* Worms Sega Retro -sivustolla 
* Team17:sta viralliset kotisivut
Kirsi Nurminen

**Kirsi Nurminen** (s. 1. marraskuuta 1956 Helsinki) on suomalainen näyttelijä. Hän on näytellyt muun muassa nukketeattereissa Teatteri Mukamas ja Nukketeatteri Vihreä Omena, eri teatteriryhmissä sekä elokuva- ja televisiotuotannoissa muun muassa Maalaiskomedia-sarjassa (''Vain muutaman huijarin tähden'', *[[Peräkamaripojat]]*, ''Mooseksen perintö'', ''Turvetta ja timantteja'') ja *[[Hovimäki]]*-sarjassa.

## Lähteet

## Aiheesta muualla
* 
*
Herman’s Hermits

**Herman’s Hermits** oli Manchesterissa perustettu, vuosina 1964–1970 toiminnassa ollut brittiläinen pop-yhtye, joka saavutti kaikkiaan kaksikymmentä top 40 -hittiä kotimaassaan ja Yhdysvalloissa. Alkuperäisen Herman’s Hermitsin hajoamisen jälkeen se on esiintynyt vaihtelevilla kokoonpanoilla. Esimerkiksi Suomessa esiintyi 2000-luvulla yhtye, joka kutsui itseään nimellä Herman’s Hermits, mutta jonka ainoa alkuperäisjäsen oli rumpali Barry Whitwam. Klassinen kokoonpano on esiintynyt Helsingissä Linnanmäen Peacock Teatterissa 31.3.1966.

Yhtyeen alkuperäisiä jäseniä olivat Keith Hopwood (komppikitara, laulu), Karl Green (basso, laulu), Derek ”Lek” Leckenby (soolokitara) ja Barry Whitwam (rummut), mutta pian joukkoon liittyi myös Peter Noone (laulu). Yhtyeen levytyksillä soitti myös useita englantilaisia studiomuusikoita, muun muassa ajan käytetyin kitaristi Jimmy Page.

Yhtye oli Yhdysvalloissa jopa suositumpi kuin kotimaassaan. Erityisesti 1960-luvun jälkipuoliskolla, jolloin monet yhtyeet alkoivat viedä musiikkiaan kunnianhimoisempaan suuntaan, Herman’s Hermitsin helposti omaksuttavat pop-kappaleet vetosivat erityisesti alle 15-vuotiaisiin amerikkalaisnuoriin. Myös laulusolisti Peter Noonen ulkonäkö isoine etuhampaineen sekä poikamainen ilmehtiminen esiintyessä olivat suosion kannalta tärkeässä roolissa. Herman’s Hermits olikin esimerkki 1960-luvun yhtyeestä, joka nautti suuresta kaupallisesta suosiosta, mutta ei saanut osakseen juurikaan arvostusta.

Yhtyeen hajottua Peter Noone yritti myös soolouraa tehden pari vaihtelevasti menestynyttä levyä. Kuten niin monella 1960-luvun suuruudella, myös Herman's Hermitsillä on ollut kiistaa yhtyeen nimen käytöstä myöhemmin.  

## Albumit
*1965 – *[[Herman’s Hermits (albumi)|Herman’s Hermits]]*
*1965 – *[[Herman’s Hermits on Tour]]*
*1965 – *Herman's Hermits*
*1965 – *British Go Go*
*1966 – *[[Hold On!]]*
*1966 – *[[Both Sides of Herman's Hermits]]*
*1966 – *Again*
*1966 – *Lucky 13*
*1967 – *[[There's a Kind of Hush All Over the World]]*
*1967 – *[[Blaze (albumi)|Blaze]]*
*1967 – *X15*
*1996 – *No Milk Today*
*1997 – *Greatest Hits*
*1997 – *I'm Into Something Good *
*2000 – *Greatest Hits Live*
*2001 – *Mrs. Brown, You've Got a Lovely Daughter*

## Lähteet

## Aiheesta muualla
Tom Lindholm

**Tom Uolevi Lindholm** (s. 16. lokakuuta 1958 Helsinki) on suomalainen näyttelijä. Pitkän teatteriuransa lisäksi Lindholm tunnetaan etenkin television puolelta sarjan *[[Kyllä isä osaa]]* isä-hahmona sekä Maalaiskomedian Ilmari Piiparisena. Lindholm on tamperelaisen Teatteri Telakan perustajajäsen. 

## Ura

#### Teatteri
Tom Lindholm innostui teatterista, kun hän näki yksinhuoltajaäitinsä seurassa Kansallisteatterissa lastennäytelmän ''Kolme iloista rosvoa''. Teini-ikäisenä hän kävi Helsingin työväenopiston näytelmäpiiriä. Lindholm pyrki pari kertaa teatterikouluun, mutta ei kuitenkaan sinne päässyt. Tuolloin teatterit ottivat näyttelijäharjoittelijoita. Lindholm saikin ensimmäisen kiinnityksensä Mikkelin kaupunginteatterin näyttelijäharjoittelijana. Mikkelissä hän näytteli neljä vuotta, jonka jälkeen hän siirtyi Vaasan kaupunginteatteriin, jossa hän oli kaksi vuotta.

Vuonna 1985 hän muutti Tampereelle, kun Esko Roine sai houkuteltua hänet Tampereen Teatteriin. Tuolloin hän kuului muun muassa Kaisa Korhosen johtamaan Musta rakkaus -ryhmään vuosina 1989–1992. Lindholm oli perustamassa Teatteri Telakkaa Tampereella, jossa hän vietti vuodet 1994–2000. Tämän jälkeen hän on ollut vapaana taiteilijana, ja esiintynyt kesäteattereiden lisäksi muun muassa Tampereen Teatterissa, Tampereen Komediateatterissa ja Tampereen Työväen Teatterissa.

#### Televisio ja elokuvat
Lindholm on näytellyt useissa televisiosarjoissa ja elokuvissa. Hänet muistetaan etenkin taksikuski-isänä sarjasta ''Kyllä isä osaa'' sekä Maalaiskomedia-sarjan kanttori-urkuri Ilmari Piiparisena. Lisäksi Lindholm tunnetaan koomisesta Tohtori Pekka Tuttava -hahmosta, jonka esitys on kiertävä ja muuntuva yhden hengen show.

Lindholm palasi televisiosta tuttuun isä-hahmoonsa kun maaliskuussa 2024 ensi-iltansa sai *[[Kyllä isä osaa -elokuva]]*. Vuosina 2015 ja 2017 hän esitti samaista hahmoa näyttämöllä Tampereen Komediateatterissa.

## Filmografia
### Elokuvat

### Televisiosarjat

## Lähteet

## Aiheesta muualla
* 
* 
* Tom Lindholmin näytelmiä — Ilona tekijähaku
* Tom Lindholm: Teatterimuistoja (haastattelu 2023)
Andrei Sandberg

**Andrei Sandberg** (s. 17. syyskuuta 1970) on suomenruotsalainen näyttelijä. Sandberg tunnetaan muun muassa Markus Ekholmin roolista televisiosarjassa *[[Salatut elämät]]*, jossa hän oli mukana vuosina 1999–2002. Vuonna 2018 esitetyssä spin-off-sarjassa *[[Pihlajasatu]]* Sandberg palasi Markus Ekholmin rooliin.

Andrei valmistui ylioppilaaksi vuonna 1989 ja merkonomiksi vuonna 1995. Hän on tehnyt *Salattujen elämien* lisäksi myös muita näyttelijäntöitä: radiokuunnelmia, klassista teatteria, musikaaleja ja pikkurooleja televisiossa. Hän on myös näytellyt muun muassa Teatteri Kultsassa sekä nuorena työskennellyt mallina.

## Teatteriroolit
Lähde ellei toisin merkitty: 
* 1996: *Faust I*, Teatteri Kultsa – Wagner, heittiö
* 1996: *7 X suhteita*,  Teatteri Kultsa – Roolit piennäytelmissä *Odotus* ja *Suhde*
* 1996: *Cafe Keränen´s*, Teatteri Kultsa – Tarmo "The Fox" Toiviainen
* 1998: *Kuolemantauti*, Teatteri Kultsa
* 2002: *Shokkitiloja*, KokoTeatteri – Valkoinen mies
* 2003: *Nainen Berliinissä*, KokoTeatteri – Miehet 
* 2003: *Satamat, ankkurit*, Teatteri Kultsa
* 2004: *Kain ja Aabel*, KokoTeatteri – Lääkäri

## Filmografia

## Lähteet
Pet Sounds

**Pet Sounds** on yhdysvaltalaisen popyhtye The Beach Boysin vuonna 1966 valmistunut albumi. Sitä pidetään yleisesti yhtenä kaikkien aikojen merkittävimmistä poplevyistä. *[[Mojo Magazine]]* valitsi levyn maailman kaikkien aikojen parhaaksi listallaan *The Greatest Albums of All Time*. Se oli ykkössijalla myös *[[New Musical Express]]in* listalla *Top 100 Albums*. *[[Rolling Stone]]n* *[[500 Greatest Albums of All Time]]* -listalla se oli sijalla kaksi.

## Työstö
Brian Wilson jäi vuonna 1964 pois yhtyeen kiertuekokoonpanosta ja omisti aikansa studiotyöskentelylle. Wilsonin henkilökohtaiseksi projektiksi muodostunut *Pet Sounds* syntyi samaan aikaan kun The Beach Boys kiersi maailmalla.
Melkein koko albumin soitto-osuudet ovat The Wrecking Crew -studiomuusikkoryhmän soittamat. Kappaleella ”That’s Not Me” soittavat Brian Wilson (urut ja ”Danelectro” basso), Carl Wilson (kitara ja basso) ja Dennis Wilson (rummut). Nimikkokappaleella ”Pet Sounds” Brian Wilson soittaa pianoa sekä urkuja kappaleella ”I Know There’s an Answer”. Carl Wilson soittaa 12 -kielistä sähkökitaraa ”God Only Knows” -laulussa. Yhtyeen jäsenet esittävät kaikki lauluosuudet.

Tony Asherin kanssa tekemissään sanoituksissa Wilson uppoutui oman mielensä syövereihin. Laulut käsittelivät yhdysvaltalaisen nuorison kasvukipuja vilpittömämmin ja syvemmin kuin mihin The Beach Boys oli ennen pystynyt.

## Merkitys
*Pet Sounds* mullisti 1960-luvun popmaailman ainutlaatuisen rikkaalla äänimaailmallaan ja kehittyneillä sovituksillaan. Wilson sovitti lauluihin ”lempiääniään”, orkesterisoittimien koko kirjon harpuista ja patarummuista lähtien. ”Good Vibrations” -single, joka syntyi samoissa sessioissa päätymättä kuitenkaan albumille, tunnetaan Electro-Thereminin ujelluksesta.

*Pet Sounds* oli alkujaan menestys etenkin Isossa-Britanniassa, mutta sillä ei ollut samanlaista myyntivoimaa kuin The Beach Boysin aikaisemmilla aurinkoisilla hiteillä. Vuosien saatossa se on kuitenkin noussut epäilemättä yhtyeen tunnetuimmaksi albumiksi. Sen sanotaan olleen inspiraationa The Beatlesin *[[Sgt. Pepper’s Lonely Hearts Club Band]]ille*. *Pet Sounds* osoitti, että kolmen minuutin popkappaleista pystyi tekemään kestävän albumikokonaisuuden.

Vuonna 2005 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Kappaleet

## Arvostelut
*AllMusic: 
**[[Slant Magazine]]*: 

## Lähteet
Joel Madden

**Joel Madden** (oik. **Joel Reuben Combs**; s. 11. maaliskuuta 1979 Waldorf, Naptown, Maryland) on yhdysvaltalainen Good Charlotte -yhtyeen laulaja ja sanoittaja. 

## Elämä

Joelilla on viisi minuuttia vanhempi kaksoisveli Benjamin "Benji" Madden, joka on Good Charlotten kitaristi. Lisäksi hän toimii PETA:ssa vahvasti eläinten oikeuksien puolesta.

Madden seurusteli parin vuoden ajan näyttelijä-laulaja Hilary Duffin kanssa. 

Madden meni naimisiin Nicole Richien kanssa 11. joulukuuta 2010. Heillä on kaksi lasta; tammikuussa 2008 syntynyt tytär ja syyskuussa 2009 syntynyt poika.

Joel Madden on veljensä Benji Maddenin tavoin kasvissyöjä. Hän on myös HIM-fani. Madden kävi ensimmäisen kerran Suomessa 19. maaliskuuta 2007.

Teini-iässään Benji ja Joel vaihtoivat sukunimensä isänsä sukunimestä 'Combs' äitinsä sukunimeen 'Madden'.

## Lähteet

## Aiheesta muualla

*
Yleisurheilun sisäratojen maailmanmestaruuskilpailut 1989

Vuoden **[[1989]] [[Yleisurheilun sisäratojen maailmanmestaruuskilpailut|yleisurheilun sisäratojen MM-kilpailut]]** järjestettiin maaliskuussa Budapestissa, Unkarissa.

## Mitalistit
### Miehet

### Naiset

## Mitalitaulukko
Tuija Ernamo

**Tuija Brita Johanna Ernamo** (s. 9. kesäkuuta 1951 Rauma) on suomalainen näyttelijä. Hän on näytellyt sekä teatterissa että televisio­sarjoissa ja elo­kuvissa.

## Ura

Ernamo valmistui Teatteri­koulusta näyttelijäksi 1973 ja työskenteli sen jälkeen Penniteatterissa ja Ahaa Teatterissa. Tampereen Teatterin vakituisena näyttelijänä hän toimi 1978–2014. Eläkkeelle jäätyään Ernamo on näytellyt vierailijana Tampereen Teatterissa, Turun kaupunginteatterissa ja Tampereen Komediateatterissa.

Ernamon läpi­murto suuren yleisön tietoisuuteen oli humoristinen televisio­sarja *[[Sisko ja sen veli]]*, jossa hän esitti pää­osa­parin sisarta. Veljen osaa tulkitsi Ilmari Saarelainen. Ernamo tunnetaan myös rooleistaan komedia­sarjoissa *[[Mummo (televisiosarja)|Mummo]]*, *[[Kyllä isä osaa]]* ja *[[Paavo ja Raili]]*. Hän on näytellyt myös *[[Pekko Aikamiespoika]]* -elo­kuvissa.

Vuonna 1987 Ernamolla oli Siipirikon osa Kalle Pursiaisen televisioelokuvassa *[[Niskavuoren Heta (vuoden 1987 elokuva)|Niska­vuoren Heta]]*.

## Yksityiselämä

Raumalta lähtöisin oleva Ernamo on säilyttänyt pitkä­aikaisesta Tampereen seudulla asumisestaan huolimatta Rauman murteen, mihin on edes­auttanut Raumalla Kaurasen saaressa sijaitseva kesä­asunto.

Ernamon tytär on näyttelijä Maiju Jokinen, joka on näytellyt televisio­sarjassa *Kyllä isä osaa* perheen tytärtä.

## Filmografia

## Lähteet
Patricia Routledge

**Katherine Patricia Routledge** [ˈraʊtlɪdʒ] (17. helmikuuta 1929 Birkenhead, Cheshire – 3. lokakuuta 2025 Chichester, West Sussex) oli englantilainen näyttelijä ja laulaja. Hän näytteli komediasarjassa *[[Pokka pitää]]* (1990–1995) Hyacinth Bucketin roolia. Suomessa on esitetty myös etsiväsarjaa *[[Hetty ratkaisee]]* (*Hetty Wainthropp Investigates*), jossa Routledge esitti nimiroolia.

## Nuoruus
Routledge syntyi Birkenheadissa 17. helmikuuta 1929. Hänen isänsä Isaac omisti miesten vaateliikkeen. Routledge suoritti englannin tutkinnon Liverpoolin yliopistossa vuonna 1951, aikomuksenaan ryhtyä opettajaksi. Vuotta myöhemmin hän kuitenkin päätyi näyttelijäksi *[[Kesäyön unelma]]* -näytelmään Liverpool Playhouse -teatteriin, minkä jälkeen hän lähti opiskelemaan Bristol Old Vicin teatterikouluun. Myös musiikki kiinnosti Routledgeä jo nuoruudessa.

## Ura
Routledge teki ensiesiintymisensä Lontoon teatterissa Richard Brinsley Sheridanin näytelmään *The Duenna* perustuvassa musikaalikomediassa vuonna 1954. New Yorkin Broadwaylla Routledge esiintyi ensimmäisen kerran vuonna 1966. Vuonna 1968 Routledge sai Tony-palkinnon Alice Challicen roolista Broadway-musikaalissa *Darling of The Day* ja vuonna 1988 Olivier-palkinnon roolista Leonard Bernsteinin pienoisoopperassa *Candide*. Viimeisen ison teatteriroolinsa Routledge teki Oscar Wilden *Ihanneaviomieheen* perustuvassa näytelmässä kotikaupungissaan Chichesterissä vuonna 2014.

Televisioensiesiintymisensä Routledge teki vuonna 1954. 1960-luvulla hän esiintyi Sylvia Snapen roolissa saippusarjassa *[[Coronation Street]]*. Samalla vuosikymmenellä hänet nähtiin useissa elokuvissa, kuten *Vastahakoiset* (1967) ja *Rakastaja vintillä* (1968). Tunnetuksi televisionäyttelijäksi Routledge tuli vasta 1980-luvulla tähditettyään Alan Bennettin ja Victoria Woodin televisiomonologeja.

Vuonna 1990 Routledge aloitti tunnetuimassa roolissaan *Pokka pitää* -sarjan Hyacinth Bucketina. Hyacinth oli snobi kotirouva, joka pyrki jäljittelemään yläluokkaista elämäntyyliä huonolla menestyksellä. Sarjasta tuli BBC:n kaikkien aikojen myydyin televisiosarja, ja vuonna 1996 Routledge äänestettiin Britannian kaikkien aikojen suosituimmaksi televisionäyttelijäksi. Sarja päättyi viiden kauden jälkeen vuonna 1995, Routledgen kieltäydyttyä jatkosta.

Vuosi *Pokka pitää* -sarjan päättymisen jälkeen Routledge aloitti seuraavassa televisioroolissaan etsiväsarjan *Hetty ratkaisee* nimiroolissa. Hetty oli eläköitynyt postityöntekijä, joka alkoi toimia salapoliisina yhdessä Dominic Monaghanin esittämän avustajansa, Geoffreyn kanssa. Sarjaa tehtiin neljä kautta vuoteen 1998 asti.

Routledge nimettiin vuonna 2017 Brittiläisen imperiumin ritarikunnan ritarikomentajaksi (DBE, nimellä *Dame Patricia*). Suomalaiset äänestivät Routledgen vuoden ulkomaalaiseksi televisiokasvoksi naisesiintyjien sarjassa vuoden 2001 alussa pidetyssä Telvis-gaalassa.

## Yksityiselämä
Routledge asui West Sussexissa Chichesterin kaupungissa. Hän oli naimaton, eikä hänellä ollut lapsia.

Routledge kuoli 96-vuotiaana Chichesterissä 3. lokakuuta 2025.

## Lähteet

## Aiheesta muualla
*
Beringinsalmi

**Beringinsalmi** () erottaa toisistaan Aasian mantereen itäisimmän kohdan Dežnjovinniemen ja Amerikan mantereen läntisimmän kohdan Prince of Walesin niemen. Salmi yhdistää Pohjoiseen jäämereen kuuluvan Tšuktšimeren sen eteläpuolella sijaitsevaan Beringinmereen, joka puolestaan on osa Tyyntämerta.

Beringinsalmi on kapeimmillaan noin 85 tai 86 kilometrin levyinen. Salmen keskellä sijaitsevat Diomedesaaret, jotka ovat noin neljän kilometrin päässä toisistaan. Näiden saarten välistä kulkee Venäjän ja Yhdysvaltain raja, sekä kansainvälinen päivämääräraja. Salmen pituudeksi mainitaan 96 kilometriä.

Salmi on saanut nimensä tanskalaissyntyisen tutkimusmatkailija Vitus Beringin mukaan, joka kulki sen läpi vuonna 1728. Semjon Dežnjov oli purjehtinut salmen läpi pohjoisesta etelään jo 1648.

## Esihistoria
Beringinsalmi on keskimäärin vain 30–50 metrin syvyinen. Kun merenpinnan taso toistuvasti aleni jääkausiaikana, Beringinsalmen paikalla oli maakannas, Beringin maakannas eli Beringia. Kannas hävisi ja salmi avautui viimeisen kerran joskus 10&nbsp;000–8&nbsp;000 vuotta sitten, kun merenpinta nousi jäätiköiden sulaessa. 

Beringin salmi syntyi alun perin mioseeni- tai plioseenikaudella, mikä päästi kylmän merivirran Tyynellemerelle. Avautuminen ja sulkeutuminen saattoi tapahtua useampaan otteeseen. Erään näkemyksen mukaan viimeinen varsinainen avautuminen sattui 4,5–3,5 miljoonaa vuotta sitten, jolloin Alaskan lämpötila laski hieman. Tämän jälkeen salmi avautui ja sulkeutui jääkausiaikana veden pinnan vaihtelun takia.

## Lähteet

## Aiheesta muualla
Columbus Crew

**Columbus Crew** on yhdysvaltalainen jalkapalloseura, joka pelaa Major League Soccer -liigassa. Sen kotipaikka on Columbus, Ohio.

Crew oli vuonna 1995 yksi MLS:n kymmenestä perustajaseurasta. Seura on kuulunut kausina 1996–1999 ja jälleen kaudesta 2002 lähtien liigan itäiseen konferenssiin. Kausina 2000 ja 2001, jolloin MLS:n seurat jaettiin kolmeen divisioonaan, Crew kuului keskiseen divisioonaan. Crew voitti kaudella 2008 MLS:n mestaruuden MLS Cupin kaadettuaan loppuottelussa Red Bull New Yorkin maalein 3–1.  Seuralla on hallussaan myös yksi Lamar Hunt U.S. Open Cupin mestaruus: se voitti vuoden 2002 loppuottelussa Los Angeles Galaxyn maalein 1–0. Lisäksi Crew on ollut myös kerran Open Cupin loppuottelun häviävänä osapuolena: vuoden 1998 loppuottelussa Chicago Fire vei pidemmän korren jatkoajalla maalein 2–1. Kausilla 2004 ja 2008 Crew sai eniten pisteitä MLS:n runkosarjassa ja voitti näin MLS Supporters’ Shield -palkinnon.

Seura on pelannut kotiottelunsa vuodesta 1999 lähtien Columbus Crew Stadiumilla Columbusissa Ohiossa. Vuosina 1996–1999 Crew’n kotikenttänä toimi Ohio Stadium Ohio State Universityn kampuksen kupeessa. 

Crew’n omistaa Hunt Sports Group (lyhenne HSG), jonka johtohenkilö on Clark Hunt. HSG:n ja Crew’n perustaja oli Lamar Hunt. Huntin perheen omistukseen kuuluu Crew’n lisäksi myös toinen MLS-seura, FC Dallas, sekä NFL-seura Kansas City Chiefs. 

Crew’n suurin tunnettu kannattajaryhmä on Crew Supporters Union: Local 103, joka syntyi ennen kauden 2007 alkua kahden aiemman kannattajaryhmän, Legion 04:n ja V-Armyn yhdistyessä.

## Joukkue
### Kokoonpano
*Päivitetty: [[22. joulukuuta]] [[2023]]*

## Saavutukset

* MLS Cup: 2008
* MLS Supporters’ Shield: 2004, 2008
* Lamar Hunt U.S. Open Cup: 2002

## Entisiä ja nykyisiä pelaajia
* Guillermo Barros Schelotto (2007–)
* Edson Buddle (2001–2005)
* John Busch (2002–2006)
* Jeff Cunningham (1998–2005)
* Thomas Dooley (1997–1999)
* Ansil Elcock (1997–2001)
* Robin Fraser (2004–2005)
* Brad Friedel (1996–1997)
* John Harkes (2001–2002)
* Frankie Hejduk (2003–)
* Stern John (1998–1999)
* Doctor Khumalo (1996–1997)
* Brian Maisonneuve (1996–2004)
* Kyle Martino (2002–2006)
* Brian McBride (1996–2003)
* John Wilmar Pérez (2000–2002)
* Billy Thompson (1996–2000)
* Robert Warzycha (1996–2002)

## Päävalmentajat
* Timo Liekoski (1996)
* Tom Fitzgerald (1996–2001)
* Greg Andrulis (2001–2005)
* Robert Warzycha (2005, väliaikainen)
* Sigi Schmid (2006–)

## Lähteet

## Aiheesta muualla
*Seuran virallinen verkkosivu